ACD พุ่งเกือบ 14% สวนภาวะตลาดฯ-เก็งกำไรเล็งย้ายเทรดกลุ่มอสังหาฯ
ACD พุ่งเกือบ 14% สวนภาวะตลาดฯ-เก็งกำไรเล็งย้ายเทรดกลุ่มอสังหาฯ
20 ม.ค. 2559

ผู้สื่อข่าวรายงานว่า บริษัท เอเชีย คอร์ปอเรท ดีเวลลอปเมนท์ จำกัด (มหาชน) หรือ ACD ณ เวลา 10.21 น. อยู่ที่ระดับ 1.58 บาท บวก 0.19 บาท หรือ 13.67% ด้วยมูลค่าซื้อขาย 106.82 ล้านบาท สวนทิศทางตลาดหุ้นติดลบ โดยดัชนี ณ เวลา 10.22 น. อยู่ที่ระดับ 1,255.47 จุด ลบ 10.54 จุด หรือ 0.83% ด้วยมูลค่าซื้อขาย 6,368.43 ล้านบาท
ก่อนหน้านี้ บริษัท เอเชีย คอร์ปอเรท ดีเวลลอปเมนท์ จำกัด (มหาชน) หรือ ACD ระบุเมื่อวันที่ 15 ม.ค. 59 ว่า บริษัทมีแผนที่จะขอย้ายหุ้นไปเทรดในกลุ่มอสังหาริมทรัพย์ จากปัจจุบันที่เทรดอยู่ในกลุ่มอุตสาหกรรมบริการ หมวดธุรกิจการท่องเที่ยวและสันทนาการ เนื่องจากคาดว่าจะมีรายได้จากโครงการอสังหาริมทรัพย์เข้ามาต่อเนื่องตามแผน หลังล่าสุดเริ่มรับรู้รายได้จากโครงการคอนโดมิเนียม ROCCIA ที่มหาสารคาม ตั้งแต่ไตรมาส 4/58
ขณะที่เมื่อวานนี้ ที่ประชุมผู้ถือหุ้นอนุมัติให้บริษัททำรายการซื้อหุ้น 100% ในบริษัทโอริน พร็อพเพอร์ตี้ เจ้าของโครงการคอนโดออริจินส์ บางมด-พระราม 2 ซึ่งคอนโดออริจินส์นับเป็นโครงการอสังหาริมทรัพย์ใหม่ที่จะช่วยหนุนรายได้ของ ACD ให้เติบโตในปีนี้ นอกเหนือจากคอนโดมิเนียม ROCCIA ที่มหาสารคาม
 

ภาพประกอบ: ASPEN